## La Generalitat presenta el llibre ‘Rico Pérez’ a l’afició de futbol alacantina

*** *Rico Pérez. 50 años, 50 relatos* ha sigut editat per la Generalitat amb motiu del 50 aniversari de la construcció de l’estadi d’Alacant, a on juga l’Hércules CFF**

El director general de Comunicació i Promoció Institucional, Francisco Pérez, ha presentat el llibre *Rico Pérez. 50 años, 50 relatos* que ha editat la Generalitat amb motiu del 50 aniversari de la construcció de l’estadi d’Alacant, a on juga l’Hércules CF.

Durant la presentació, Francisco González ha indicat que la Generalitat havia d’estar present en el reconeixement de l’estadi i “hem cristal·litzat este reconeixement amb dos accions concretes, tangibles i perdurables, com són el magnífic documental que arreplega els testimoniatges de les persones que van alçar el Rico Pérez i amb este llibre dels periodistes Julián Burgos i David Esteve que ens conten la història de l’estadi des de la perspectiva periodística”.

Així mateix, sobre el llibre ha assenyalat que arreplega “la sociologia alacantina i les vivències de la qual ha sigut testimoni l’estadi José Rico Pérez”. Com ha assenyalat el director general, “la publicació narra, en definitiva, un conjunt de xicotetes històries que rememoren alguns dels esdeveniments més importants viscuts en el camp de Sant Blai nord”.

La presentació del llibre ha comptat amb la presència d’Andrés Rico, fill de l’empresari que va alçar l’estadi, jugadors actuals i passats de l’Hércules CF, directius de l’equip, representants de les penyes i amb l’afició.

Fecha: 16/12/2024